**3g Ng Regnskovens skatkammer – krav til miniprojekter nov. 2024**

Nye veje samt skovfældning for at lave plads til småbønders subsistenslandbrug eller storbønders plantager (banan, ananas), sojamarker eller græsmarker til kreaturer tager vi fælles i forløbet.

Emnerne i Tabel 1 tackles som miniprojekter af 1-2 elever pr. emne.

*Tabel 1. Emner og elever til miniprojekter.*

|  |  |  |
| --- | --- | --- |
| **Emne** | **Uddybning** | **Elev / elever** |
| Kakao | Cash crop, fra kakaotræet, dyrkes i plantager eller i skovlandbrug, brug af børnearbejde, værdikæde: fra frugt i uland til forarbejdet chokolade i iland | Frederikke, Sofia |
| ~~Palmeolie~~ | ~~Cash crop, fra oliepalmen, dyrkes i plantager, tilsætningsstof til ALT! fjerner levesteder for menneskeaben orangutang~~ | ~~Ikke nogen~~ |
| Vanilje | Cash crop, verdens næstdyreste krydderi, fra lian (orkidé), mafia, håndbestøvning | Rosa, Simon |
| Tømmer | Mahogni, ceder og teak, ”tropical hardwood”, plukhugst vs. renafdrift vs. plantage, ulovlig fældning vs. FSC-certificering | Philip, Casper |
| Råolie[[1]](#footnote-1) | Mineralsk olie (Nigeria / Ecuador), forurening af drikkevand, veje gennem skov, sprængninger, gasflammer lokker insekter om natten | Aksel, Noah |
| Guld[[2]](#footnote-2) | Minedrift i fx Ghana på Guldkysten, kviksølvforurening af vandløb, usle arbejdsvilkår, Kinas indblanding? | Agnes, Karoline |
| Dyr | Handel med truede dyr (kæledyr, zoo), CITES / Washington-konventionen, krybskytter: kød, fjer, skind osv. | Frederik |
| Coca[[3]](#footnote-3) | Cash crop, bladene fra cocabusken, kokain, narkotikamisbrugere i andre lande, mafia / grænseproblemer | Sebastian, Max |
| Kaffe | Cash crop, bærrene fra kaffebusken, agroforestry/skovlandbrug, Fairtrade-mærket | Ditte, Ida |

**Produktkrav**:

Hver gruppe afleverer dels en skriftlig opgave med kildeangivelser og holder et oplæg med PowerPoint. Den skriftlige opgaves omfang er fra 5-7 sider, inkl. forside, indholdsfortegnelse og litteraturliste (se separat dokument for kildehenvisning og korrekt opstilling af litteraturliste). Opbygning: se side 2. Oplægget skal vare 5-10 min og holdes foran resten af holdet og læreren. Efterfølgende lægges PowerPoint-filen i holdmappen som fælles noter. Til eksamen: Hver gruppe kan kun drages til regnskab i detaljer for sit eget emne, men forventes at være orienteret om og kunne inddrage de andre gruppers emner i en snak om regnskovens skatte og problemer.

**Den skriftlige opgaves opbygning er som følger:**

|  |  |  |
| --- | --- | --- |
| **Opgavedel** | **Hjælp til opgavedelens indhold** | **Side** |
| Forside | *Fag og niveau, titel, fulde navne, hold (3g Ng), institution og afleveringsdato*  *I opfordres til at indsætte en illustration relevant for indholdet (men den skal IKKE forsynes med nr., tekst eller kilde).* | (1) *– der er ikke sidetal på forsiden (vælg ”Speciel første side” i Word), men den tæller alligevel som side 1* |
| Indholdsfortegnelse | *Findes under Referencer i Word. Brug forskellig typografi til overskrifter på afsnit og underafsnit* | 2 *– skal stå på en side for sig selv* |
| Afsnit 1: Indledning | *Fang læserens interesse for emnet og giv et kort rids af opgavens opbygning (”Først vil vi..., dernæst behandler vi…, og til sidst runder vi af med…”).* | 3 *– max en halv side* |
| Afsnit 2: *”Skatten” (brug navnet på jeres ressource)* | *Beskriv ”skatten” = det værdifulde produkt, regnskoven har at tilbyde: hvad, hvor (brug kort!), hvorfor, hvem, hvordan, hvornår, hvor længe? Osv.*  *Når I indsætter tabeller og figurer skal de forsynes med nummer og tekst, og I skal huske at henvise til dem i brødteksten.*  *Det er MEGET vigtigt, I løbende henviser i brødteksten til kilderne for jeres viden om jeres emne – se separat dokument.* | 3 |
| Afsnit 3: ”*Problemer*” | *Beskriv og diskuter problemer med at udvinde / udnytte ”skatten”. Benspænd: Flet mindst ét af FN’s 17 verdensmål ind her. Igen er det MEGET vigtigt at henvise til kilderne for jeres viden. Jeg er ikke interesseret i at læse om JERES EGEN mening om emnet – I skal finde og modstille nogle relevante aktørers meninger for at belyse emnet.* | 4 (eller 5) |
| Afsnit 4: Afslutning | *Rund emnet af med kort at samle op på, hvad skatten er / kan bruges til, og hvilke problemer den afføder (og om nogle af dem kan løses).* | 5 (eller 6) |
| Litteraturliste | *Komplet liste over den litteratur (bøger, artikler, hjemmesider, videoer osv.), I har anvendt og henvist til i opgaven* | 6 (eller 7) *– skal stå på en side for sig selv* |

1. <https://news.mongabay.com/2024/08/one-year-after-oil-referendum-whats-next-for-ecuadors-yasuni-national-park/> [↑](#footnote-ref-1)
2. <https://www.bbc.com/news/articles/cn9dn8xq92jo> [↑](#footnote-ref-2)
3. <https://en.wikipedia.org/wiki/Coca> [↑](#footnote-ref-3)